Document ID: /roh_data/filtered/fineweb-2-filterrobots_roh.jsonl.gz/42570

Las autoritads svizras online
Vus faschais midada entaifer Voss chantun u d'in chantun en in auter. En blers cas vegn er dischlocà in auto, dal qual las datas d'annunzia ston vegnir midadas e l'adressa en il permiss da manischar sto vegnir adattada.
Sche Vus faschais midada, stuais Vus laschar adattar da l'uffizi per il traffic sin via da Voss chantun l'adressa a l'adressa nova en il permiss da manischar. L'adressa sto vegnir adattada entaifer 14 dis. Sche Vus faschais midada entaifer il chantun, dastgais Vus tegnair Voss numer d'immatriculaziun.
Vus faschais midada en in auter chantun? Alura As stuais Vus annunziar tar l'uffizi per il traffic sin via dal chantun da domicil nov entaifer 14 dis. Vus duvrais:
Tar l'nffizi per il traffic sin via da Voss nov chantun da domicil pudais Vus barattar Voss numers d'immatriculaziun vegls cunter novs. Sche Vus passais persunalmain, pudais Vus prender cun Vus ils numers d'immatriculaziun e dar giu els resp. barattar els al spurtegl. Ils documents pudais Vus er trametter a l'Uffizi per il traffic sin via. Ils numers d'immatriculaziun pon vegnir barattads tar l'uffizi postal da Vossa adressa d'abitar nova.
N'emblidai betg ch'ils pretschs pon variar da chantun a chantun.